Chiroqchida ikki Nexia to‘qnashuvida 3 nafar yo‘lovchi halok bo‘ldi

Qashqadaryo viloyatining Chiroqchi tumanida ikki Nexia ishtirokida yuz bergan YTHda 3 kishi halok bo‘ldi. Bu haqda viloyat IIB matbuot xizmati xabar berdi.

Ma’lum bo‘lishicha, 12-iyul kuni soat 09:20 lar atrofida Chiroqchi tumani hududidan o‘tgan Yettitom—Qarshi yo‘lining 53-kilometrida harakatlanib ketayotgan Nexia-1 haydovchisi boshqaruvni yo‘qotib, o‘z yo‘nalishida harakatlanib ketayotgan Nexia-2’ga to‘qnashgan.

Oqibatda har ikkala mashina haydovchisi tan jarohati olib, shifoxonaga yotqizilgan.
Nexia-1’da yo‘lovchi sifatida ketayotgan ona-bola, Nexia-2’da esa bir nafar yo‘lovchi olgan og‘ir tan jarohatlari oqibatida voqea joyida halok bo‘lgan.
Avvalroq Qashqadaryoning Muborak tumanida yo‘lning notekisligi sabab yuzaga kelgan YTH oqibatida Nexia haydovchisi halok bo‘lgani, Qarshi shahrida yurib ketayotgan Nexia-2 yonib ketgani haqida xabar berilgan edi.